Diari Oficial de la Generalitat Valenciana


Sumari del DOGV 6684, del 03-01-2012 (2011/13868)

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de la modificació del protocol general de col·laboració subscrit el 10 de desembre de 2008 entre el Ministeri de Ciència i Innovació i la Generalitat, per al desenrotllament del Programa d'Incentivació de la Incorporació i Intensificació de l'Activitat Investigadora (Programa I3).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13665


Data del document
:   02-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de la modificació del protocol general de col·laboració subscrit el 10 de desembre de 2008 entre el Ministeri de Ciència i Innovació i la Generalitat, per al desenrotllament del Programa d'Incentivació de la Incorporació i Intensificació de l'Activitat Investigadora (Programa I3). [2011/13055]  
  
El Ministeri de Ciència i Innovació i la Generalitat han subscrit, després de la tramitació prèvia reglamentària, el 18 de novembre de 2011, la modificació del protocol general de col·laboració subscrit el 10 de desembre de 2008 per al desenrotllament del Programa d'Incentivació de la Incorporació i Intensificació de l'Activitat Investigadora (Programa I3).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada modificació, que ha quedat inscrita en el Registre de Convenis de la Generalitat amb el número 1205/2011, i que figura com a annex d'esta resolució.  
  
València, 2 de gener de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Modificació del protocol general pel qual s'establix la col·laboració entre el Ministeri de Ciència i Innovació i la Conselleria d'Educació, Formació i Ocupació de la Generalitat de la Comunitat Valenciana per al desenrotllament del Programa d'Incentivació de la Incorporació i Intensificació de l'Activitat Investigadora (Programa I3)  
  
  
Madrid, 18 de novembre de 2011  
  
Intervenen  
D'una part, Cristina Garmendia Mendizábal, ministra de Ciència i Innovació, càrrec que ocupa en virtut del nomenament efectuat pel Reial Decret 436/2008, de 12 d'abril (BOE de 14 d'abril), que actua en nom i representació de l'administració General de l'Estat, en l'exercici de les competències que li atribuïx la disposició addicional tretze de la Llei 30/1992, de 26 de novembre, de Règim de les Administracions Públiques i del Procediment Comú.  
D'una altra, José Ciscar Bolufer, conseller d'Educació, Formació i Ocupació, càrrec que ocupa en virtut del nomenament efectuat pel Decret 6/2011, de 21 de juny, del president de la Generalitat, pel qual es nomenen consellers, secretària i portaveu del Consell, i expressament autoritzat per a la firma de la present modificació de protocol per Acord del Consell de 21 d'octubre de 2011.  
Ambdós parts es reconeixen capacitat jurídica i competència suficients per a formalitzar la present modificació, i a este efecte,  
  
Exposen  
Primer. Que el Ministeri de Ciència i Innovació i la Conselleria d'Educació de la Generalitat de la Comunitat Valenciana van formalitzar el 10 de desembre de 2008 el protocol general pel qual s'establix la col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del Programa d'Incentivació de la Incorporació i Intensificació de l'Activitat Investigadora (Programa I3).  
Segon. Que la clàusula deu del protocol general mencionat indica que «el present protocol general de col·laboració entrarà en vigor el dia que es firme i estarà vigent fins al 31 de desembre de 2011. Podrà ser objecte d'avaluació, revisió i pròrroga, per períodes quadriennals, d'acord amb el que establisca el Pla Nacional d'I+D+i en aquell moment vigent».  
No obstant això, la clàusula deu del protocol general anterior subscrit l'any 2005 feia coincidir la seua vigència amb la del Pla Nacional d'I+D+i 2004-2007, de manera que quedaven cobertes pel protocol general les anualitats d'execució del Pla Nacional inclòs l'any 2007. Això no ocorreria amb el protocol general subscrit en 2008 en la seua redacció actual, atés que en acabar la seua vigència el 31 de desembre de 2011 no es podria subscriure en 2012, en desplegament d'este protocol, el conveni específic que arreplegue les actuacions dutes a terme l'any 2011, tenint en compte que les actuacions que finança el Programa I3 són les de l'any immediatament anterior.  
Per això, es creu convenient estendre la vigència del protocol general subscrit en 2008 de manera que coincidisca amb la vigència de l'actual Pla Nacional d'I+D+i 2008-2011.  
De conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb el que s'ha exposat anteriorment, ambdós parts  
  
ACORDEN  
  
Modificar la clàusula deu del protocol general pel qual s'establix la col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del Programa d'Incentivació de la Incorporació i Intensificació de l'Activitat Investigadora (Programa I3), que queda redactada de la manera següent:  
  
Deu. Vigència del protocol general de col·laboració  
1. El present protocol general entrarà en vigor el dia que es firme i estarà vigent fins a la data de finalització del Pla Nacional d'I+D+i 2008-2011. Podrà ser objecte d'avaluació, revisió i pròrroga d'acord amb el que s'establisca en el pla d'I+D+i vigent.  
2. No obstant això, el protocol general podrà ser resolt per acord mutu i voluntari o per denúncia d'este, per incompliment d'alguna de les parts, a la qual es comunicarà fefaentment, amb audiència prèvia d'esta i amb almenys dos mesos d'antelació. En tot cas, s'han de complir els compromisos assumits amb les universitats i altres centres d'I+D, en el marc del present protocol.   
  
I en prova de conformitat, les parts decidixen subscriure la present modificació del protocol general per duplicat i a un únic efecte, en el lloc i la data que s'han indicat anteriorment.   
  
La ministra de Ciència i Innovació: Cristina Garmendia Mendizábal.  
El conseller d'Educació, Formació i Ocupació: José Ciscar Bolufer.